




ตามระเบียบกระทรวงมหาดไทย ว่าด้วยการจัดทำแผนพัฒนาของท้องถิ่น พ.ศ.  2548 แก้ไขเพิ่มเติมถึง ฉบับที่ 2 พ.ศ. 2559  กำหนดให้จัดทำแผนการดำเนินงานขององค์กรปกครองส่วนท้องถิ่น  ซึ่งเป็นแผนที่แสดงถึงรายละเอียดแผนงาน  โครงการพัฒนาและกิจกรรมที่ดำเนินการจริงทั้งหมดในพื้นที่ขององค์กรปกครองส่วนท้องถิ่นประจำปีงบประมาณนั้น


ในการนี้  องค์การบริหารส่วนตำบลท่าดี  จึงได้จัดทำเอกสาร  “แผนการดำเนินงานประจำปี  พ.ศ.  2561 เพิ่มเติม ฉบับที่ 1”   ขึ้น เพื่อแสดงถึงรายละเอียดแผนงาน / โครงการพัฒนาและกิจกรรมที่ดำเนินการจริงทั้งหมดในพื้นที่องค์การบริหารส่วนตำบลท่าดี ประกอบกับสภาองค์การบริหารส่วนตำบลท่าดีได้พิจารณาเห็นชอบ  แผนพัฒนาสี่ปี (พ.ศ.2561-2564) เพิ่มเติมฉบับที่ 1 เมื่อครั้งประชุมสภา  สมัยสามัญ  สมัยที่ 1  ครั้งที่ 1 วันที่ 15 กุมภาพันธ์  2561 เพื่อเป็นการกำหนดแนวทางในการดำเนินงานในปีงบประมาณ  2561 ให้มีความชัดเจนในการปฏิบัติมากยิ่งขึ้น  อีกทั้งยังเป็นเครื่องมือที่สำคัญในการบริหารงานของผู้บริหารและควบคุมการดำเนินงานให้เป็นไปอย่างเหมาะสม  มีประสิทธิภาพ  ตลอดจนง่ายและสะดวกต่อการติดตามประเมินผลเมื่อสิ้นปีงบประมาณ


องค์การบริหารส่วนตำบลท่าดี  หวังเป็นอย่างยิ่งว่าเอกสารฉบับนี้  จะเกิดประโยชน์ต่อองค์กรและหน่วยงานที่เกี่ยวข้องเพื่อกำหนดแนวทางการดำเนินงานให้เกิดประโยชน์สูงสุดต่อประชาชน ต่อไป





องค์การบริหารส่วนตำบลท่าดี
                                                                                                    มีนาคม   2561
